৪.	মনে হয় গালিব জোর দিয়ে ইসলাম আর হিন্দু ধর্মকে বাঙালির কাছে সমান ‘এলিয়েন’ বা ‘ফরেন’ দেখানোর প্রয়াস পাচ্ছেন। বলছেন: হিন্দু ধর্ম ভারত থেকে এসেছে। বাংলাদেশের হিন্দুকে ভারতমুখী হতে হয় ইত্যাদি। বাংলা জনপদের ইতিহাস ১৯৪৭ সালে শুরু হয়েছে ধরে নিলে কেবল তা মেনে নেওয়া যেতে পারে। সারা বিশ্বের মুসলমান ভক্তি আর অনুপ্রেরণার জন্য আরবমুখী হবে সেটা খুবই যৌক্তিক। কিন্তু দাঁতমাজার সহিহ কায়দা থেকে পায়জামার ঝুলের উচ্চতা যখন আরবের বিশেষ অঞ্চল বা তরিকা স্থির করে দেয় সেই আবহে লোকে গালিবকথিত আত্মবিলোপমূলক কাজ করায় প্ররোচিত হয়। এটা হয়তো ভুল। পলায়নী মনোবৃত্তি। কিন্তু বাস্তবতা।